Nos frater Hugo humilis abbas S. Martini Eduensis totusque ejusdem loci conventus notum facimus quod cum sacrista monasterii nostri habeat et possideat singulis annis decem libras monete currentis annui redditus super nundinas S. Martini et S. Andree Eduensis pro cereo uno coram altari Beati Martini Eduensis singulis diebus et noctibus semper ardendo; insuper et bone memorie frater Michael, predecessor noster, dedit et assignavit eidem sacriste triginta solidos monete currentis annui redditus super dictas nundinas pro uno cereo grosso seu torso in elevatione corporis domini nostri Jesu Christi in missa generali ardendo, nos abbas et conventus predicti predictas donationes et assignationes volumus, laudamus, etc., volentes quod ille qui redditus et exitus nostros in illis nundinis debitos receperit, dicto sacriste qui pro tempore fuerit dictas decem libras et dictos triginta solidos reddat et persolvat. Actum anno M CCC V.